Diari Oficial de la Generalitat Valenciana


Sumari del DOGV 8826, del 03-06-2020 (2020/3819)

RESOLUCIÓ de 27 de maig de 2020, del president de l'Institut Valencià de Competitivitat Empresarial (IVACE), per la qual s'amplia el termini de presentació de sol·licituds de la convocatòria aprovada per Resolució de 18 de febrer de 2020, de la presidència de l'IVACE, per la qual es convoquen ajudes reemborsables destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana, per a l'exercici 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8826

Data del DOGV
:   03-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3819


Data del document
:   27-05-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de maig de 2020, del president de l'Institut Valencià de Competitivitat Empresarial (IVACE), per la qual s'amplia el termini de presentació de sol·licituds de la convocatòria aprovada per Resolució de 18 de febrer de 2020, de la presidència de l'IVACE, per la qual es convoquen ajudes reemborsables destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana, per a l'exercici 2020. [2020/3819]  
 Per Resolució de 18 de febrer de 2020, de la presidència de l'Institut Valencià de Competitivitat Empresarial (IVACE), es van convocar ajudes reemborsables destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla eòlic de la Comunitat Valenciana, per a l'exercici 2020 (DOGV 8754, 04.03.2020). L'article 7. Termini i forma de presentació de sol·licituds, establia el dia 3 d'abril de 2020, a les 23.59.59 hores, com a data límit per a la presentació de sol·licituds a aquesta convocatòria. Després la publicació del Reial decret 463/2020, de 14 de març, pel qual es declarava l'estat d'alarma per a la gestió de la situació de crisi sanitària ocasionada per la Covid-19, aquest termini va quedar en suspens.  
En aplicació del que es disposa en el Reial decret 465/2020, de 17 de març, pel qual es modifica el Reial decret 463/2020, es va dictar la Resolució de 12 de maig de 2020, del president de l'IVACE, sobre continuació de determinats procediments indispensables per al funcionament bàsic dels serveis i la protecció de l'interés general en aplicació de la disposició addicional tercera del Reial decret 463/2020, de 14 de març. Aquesta resolució establia com a nova data límit per a la presentació de les sol·licituds del fons de promoció previst en el marc del Pla Eòlic de la Comunitat Valenciana per a l'exercici 2020, el 4 de juny de 2020 fins a les 23.59:59 h, després del còmput de dies objecte de represa des de l'entrada en vigor d'aquesta resolució.  
  
Segons el manifestat per algunes empreses, en l'actual situació d'estat d'alarma, aquesta nova data límit de presentació de sol·licituds pot resultar insuficient per a recopilar tota la informació necessària per a la formalització adequada les sol·licituds. D'acord amb això, el Departament de Planificació, Estudis i Energies Renovables de l'IVACE, en data 20 de maig de 2020, ha proposat l'ampliació fins al 26 de juny inclusivament de la data límit citada de presentació de sol·licituds.  
  
En virtut del que antecedeix, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Ampliar fins a les 23.59.59 hores del dia 26 de juny de 2020, la data límit per a la presentació de les sol·licituds a la convocatòria aprovada per Resolució de 18 de febrer de 2020, de la presidència de l'IVACE, per la qual es convoquen ajudes reemborsables destinades al foment d'instal·lacions d'autoconsum d'energia elèctrica, amb càrrec al fons de promoció previst en el marc del Pla Eòlic de la Comunitat Valenciana, per a l'exercici 2020 (DOGV 8754, 04.03.2020).  
  
Contra la present resolució no podrà interposar-se cap recurs, de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València, 27 de maig de 2020.- El president de l'IVACE: Rafael Climent González.